Με βαθιά θλίψη αποχαιρετούμε τον Αντώνη Γρηγοράκη, έναν άξιο νομικό, ενεργό στέλεχος της τοπικής Νέας Δημοκρατίας και πάνω απ’ όλα έναν ξεχωριστό άνθρωπο, με την πορεία και το ήθος του άφησε ανεξίτηλο αποτύπωμα στα πολιτικά και αυτοδιοικητικά δρώμενα του τόπου μας.
 
Ο Αντώνης, με καταγωγή από τη Μεσαρά και καλός οικογενειακός φίλος, υπήρξε παράδειγμα συνέπειας, εργατικότητας και προσφοράς. Από την πορεία του ως δικηγόρος και ποινικολόγος έως τη θητεία του ως νομαρχιακός σύμβουλος, επικεφαλής παράταξης την περίοδο της νομαρχιακής αυτοδιοίκησης και νομάρχης Χανίων, έδωσε μάχες με πάθος, πίστη και ευθύνη.
 
Το έργο του αποτελεί παρακαταθήκη για όλους εμάς που συνεχίζουμε τον κοινό μας αγώνα για την πρόοδο και την ευημερία του τόπου μας.
 
Τα θερμά μου συλλυπητήρια στην οικογένειά του και στους οικείους του